Nordjyllands Politi melder at der er mange lommetyverier i Vendsyssel for tiden. Onsdag kunne politiet i Frederikshavn notere fem tyverier i selve Frederikshavn og to i Brønderslev.

- Det er tydeligvis nogle professionelle, for de forurettede har intet bemærket, siger vicepolitikommissær Kurt Erland Kristensen til tv2nord.dk. De fem lommetyverier i Frederikshavn fandt sted inden for en time i gågaden og butikker. Senere på dagen var der to tilfælde i Føtex i Brønderslev. - Vi vil gerne opfordre folk til at de er ekstra opmærksomme på, hvor de har deres penge, siger Kurt Erland Kristensen.